Temeljem članka 11. stavka 1. i 5. Zakona o pravu na pristup informacijama („Narodne novine“ br. 25/13, 85/15 i 69/22) i članka 47. stavka 3. točke 24. Statuta Grada Vukovara (Službeni vjesnik Grada Vukovara br. 4/09, 7/11, 4/12 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske, 3/20, 3/21 i 15/22) Gradonačelnik Grada Vukovara 23. prosinca 2024., donosi

**P L A N**

**savjetovanja Grada Vukovara sa zainteresiranom javnošću za 2025. godinu**

I.

Utvrđuje se Plan savjetovanja Grada Vukovara sa zainteresiranom javnošću za 2025. godinu razvrstanih prema nadležnim upravnim tijelima Grada Vukovara.

II.

1. **UPRAVNI ODJEL ZA PROSTORNO UREĐENJE I IMOVINU**
2. Odluku o upravljanju i raspolaganju nekretninama u vlasništvu Grada Vukovara
3. Odluku o visini naknade za pravo služnosti i pravo građenja na javnim površinama i građevinskom zemljištu zbog rekonstrukcije, izgradnje, polaganja i održavanja infrastrukturnih i drugih objekata te zauzeća javne površine ili građevinskog zemljišta
4. Strategiju upravljanja i raspolaganja nekretninama u vlasništvu Grada Vukovara

**2. UPRAVNI ODJEL ZA KOMUNALNO GOSPODARSTVO I GRADITELJSTVO**

1. Izmjena Odluke o komunalnom redu
2. Izmjena Odluke o korištenju javnih površina

**3. UPRAVNI ODJEL ZA OPĆE POSLOVE**

1. Izmjena i dopuna Statuta Grada Vukovara

**4. UPRAVNI ODJEL ZA GOSPODARSTVO**

1. Provedbeni program Grada Vukovara za razdoblje 2026. - 2030. godine
2. Izmjene i dopune Programa raspolaganja poljoprivrednim zemljištem u vlasništvu Republike Hrvatske na području grada Vukovara

**5. UPRAVNI ODJEL ZA OBRAZOVANJE, SPORT I BRANITELJE**

1. Odluka o mjerilima za dodjelu nagrada za sportska ostvarenja sportašima Grada Vukovara

III.

Obrazac za sudjelovanje zainteresirane javnosti putem kojeg će građani moći uputiti svoje prijedloge, mišljenja i primjedbe na konkretne nacrte za koje je savjetovanje u tijeku te Obrazac Izvješća o provedenom savjetovanju sa zainteresiranom javnosti koji će nadležna upravna tijela nakon provedenog savjetovanja objaviti, a iz kojeg će biti vidljivo koji su prijedlozi građana usvojeni, a koji ne s obrazloženjem, prilažu se ovom planu.

IV.

Zadužuju se nadležna upravna tijela Grada Vukovara za provođenje savjetovanja sa zainteresiranom javnosti sukladno odredbama Zakona o pravu na pristup informacijama, a temeljem ovog plana.

V.

Zadužuje se Upravni odjel za opće poslove za objavu i dostupnost ovog Plana na službenoj web stranici Grada Vukovara.

VI.

Ovaj Plan stupa na snagu danom donošenja.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 013-02/24-01/1

URBROJ: 2196-1-02-24-8

Vukovar, 23. prosinca 2024. Gradonačelnik

Ivan Penava